b'\n_START_ARTICLE_\nSinovi anarhije\n_START_SECTION_\nGlumci i likovi\n_START_PARAGRAPH_\nSinovi anarhije je pri\xc4\x8da o \xc5\xbeivotu obitelji Teller-Morrow iz izmi\xc5\xa1ljenog kalifornijskog grada Charminga, kao i \xc4\x8dlanova motociklisti\xc4\x8dkog kluba Sinovi anarhije (SAMCRO, eng. Sons of Anarchy Motorcycle Club, Redwood Original), njihovih obitelji, zna\xc4\x8dajnijih stanovnika Charminga te njihovih saveznika i protivnika u mnogim legalnim i ilegalnim poslovima. Budu\xc4\x87i da se Sinovi anarhije uglavnom bave kriminalnim djelatnostima (trgovina oru\xc5\xbejem, za\xc5\xa1tita) \xc4\x8desto su u sukobima s drugim bandama kao \xc5\xa1to su Maje, Nordi, Prava IRA, 1-9, Aryansko bratstvo (AB) i seperatistilka grupa bijelaca, nazvana Liga ameri\xc4\x8dkih nacionalista (LOAN, eng. League of American Nationalists).\n_START_SECTION_\nKoncept\n_START_PARAGRAPH_\nSinovi anarhije (eng. Sons of Anarchy (SOA)) je motoristi\xc4\x8dki klub \xc4\x8diji su \xc4\x8dlanovi skupina odmetnika koji imaju svoje podru\xc5\xbenice u SAD-u (Kalifornija, Nevada) i inozemstvu. Serija je fokusirana na skupinu koja je utemeljila Sinove anarhije - Sons of Anarchy Motorcycle Club, Redwood Original (akronim SAMCRO) ili skra\xc4\x87eno Sam Crow. Ovaj nadimak ozna\xc4\x8dava izvorni naziv serije - Forever Sam Crow. Redwoodska skupina ima sjedi\xc5\xa1te u kalifornijskom gradi\xc4\x87u Charmingu. Kriminalne radnje prikrivaju se automehani\xc4\x8darskom radionicom Teller-Morrow. Na \xc4\x8delu skupine je Clay Morrow koji svoj klub \xc5\xa1titi putem korumpiranja lokalnog \xc5\xa1erifa, bliskim odnosima s Charmin\xc5\xa1kom zajednicom te metodama nasilnog zastra\xc5\xa1ivanja._NEWLINE_\xc4\x8clanovi Kluba nose jakne poznate pod nazivom "kuttes" (jakne s odrezanim rukavima). Na jakni je oslikana smrt (eng. grim reaper) koja umjesto kose, u rukama ima juri\xc5\xa1nu pu\xc5\xa1ku M16 s krvavom o\xc5\xa1tricom na cijevi pu\xc5\xa1ke. Smrt u drugoj ruci ima kristalnu kuglu sa slovom A (anarhija). Samo puni \xc4\x8dlan Kluba mo\xc5\xbee nositi jaknu s tom slikom. Tako\xc4\x91er, postoje i druge slikovne oznake na jaknama \xc4\x8dlanova, koje nose odre\xc4\x91enu poruku. Npr. "Men Of Mayhem" je oznaka koju nose \xc4\x8dlanovi Kluba koji su za njega prolili krv, dok oznaku "First 9" nose samo originalnih devet \xc4\x8dlanova koji su osnovali Sinove anarhije. Jax Teller nosi bejzbolsku kapu na kojoj pi\xc5\xa1e "Reaper Crew", dok Tara Knowles i Gemma Teller Morrow imaju tetova\xc5\xbee vrane. Sinovi voze Harley-Davidson motore te tokom dana rade u automehani\xc4\x8darskoj radionici Teller-Morrow ili lokalnoj industriji. Me\xc4\x91utim, primarni oblik zarade svodi se na ilegalan uvoz oru\xc5\xbeja, njegovom modificiranju i prodaji bandama u East Bayu u San Franciscu, koje se bave prodajom droge. Tako\xc4\x91er, kod lokalnih poduze\xc4\x87a zara\xc4\x91uju na poslovima za\xc5\xa1tite kamiona koji prevoze robu._NEWLINE_Sinovi anarhije dr\xc5\xbee podalje od Charminga krijum\xc4\x8dare metamfetaminima i dilere drogom , zbog \xc4\x8dega su \xc4\x8desto u sukobu s bandom Nordi, koju predvodi Ernest Darby. Neprijatelji Sinova su i Maje, motociklisti\xc4\x8dki klub iz Oaklanda \xc4\x8diji su \xc4\x8dlanovi hispanoamerikanci, na \xc4\x8delu s Marcusom Alvarezom. Od ostalih bandi, tu su i Lin Trijada iz San Francisca (vo\xc4\x91a Henry Lin), talijansko-ameri\xc4\x8dka kriminalna obitelj Cacuzza. Od ostalih bandi, to su jo\xc5\xa1 i Istinska IRA (eng. True IRA) iz Irske koji Sinove anarhije opskrbljuju sa ruskim oru\xc5\xbejem ilegalne proizvodnje, One-Niners, afro-ameri\xc4\x8dka uli\xc4\x8dna banda kojima Sinovi prodaju oru\xc5\xbeje te mnogi \xc4\x8dlanovi Kluba koji su u zatvoru._NEWLINE_Sinovi anarhije posjeduju Teller-Morrow radionu, pokraj koje se nalazi bar s kuhinjom, sobom za vje\xc5\xbebanje i "Kapelom", rasko\xc5\xa1nom sobom s konferencijskim stolom od crvenog drva, na kojem je urezan logo bande. U Kapeli se donose sve bitne odluke Sinova anarhije. Klub posjeduje i skriveni prostor u \xc5\xa1umi, a nekad su imali i skladi\xc5\xa1te izvan grada u kojem se \xc4\x8duvalo ilegalno oru\xc5\xbeje._NEWLINE_John Teller i Piermont "Piney" Winston su osniva\xc4\x8di kluba Sinova anarhije, kojeg su osnovali 1967. nakon povratka u domovinu iz Vijetnamskog rata u kojem su slu\xc5\xbeili kao padobranci. \xc5\xa0est \xc4\x8dlanova od "Redwoodskih originalnih 9" bili su po struci veterinari, dok je Clay Morrow bio najmla\xc4\x91i iz originalne postave. John Teller je umro 1993., nekoliko dana nakon te\xc5\xa1ke prometne nesre\xc4\x87e, dok se udovica Gemma preudala za Claya. Gemmin sin Jackson (Jax) kojeg ima iz veze s Johnom je podpredsjenik Sinova anarhije. Jax je u tajnoj (zabranjenoj) vezi s Tarom, lije\xc4\x8dnicom u bolnici St. Thomas.\n_START_SECTION_\nSli\xc4\x8dnost s Hamletom\n_START_PARAGRAPH_\nDramska serija se djelomi\xc4\x8dno temelji na Shakespeareovoj tragediji Hamlet. Clay Morrow prikazuje kralja Klaudija, a Gemma portretira kraljicu Gertrudu, Hamletovu majku. Izme\xc4\x91u njih je Jax kao kraljevi\xc4\x87 Hamlet. Opie i Tara su pod utjecajem likova Horacija i Ofelije. Jax proispituje kulturu Sinova anarhije, dok ga ro\xc4\x91enjem vlastitog sina hvata melankolija zbog smrti oca. U knjizi je Hamlet komunicirao s ocem koji se javlja poput duha, dok u seriji Jax to vr\xc5\xa1i \xc4\x8ditaju\xc4\x87i o\xc4\x8dev neobjavljeni dnevnik. Redatelj Kurt Sutter je na tu temu izjavio: "Nisam ga htio prikazati, ali on je tamo. To je Jaxov otac koji je osnovao klub, te je stoga duh. Pitate se \xc5\xa1to bi on napravio vidjev\xc5\xa1i kako je sve ispalo. To nije verzija Hamleta, ali je on definitivno imao utjecaj". Glumac Ron Perlman koji tuma\xc4\x8di Jaxa vjeruje da je "cijelim putem sljepljena struktura Hamleta sve do kraja" (misle\xc4\x87i na seriju)._NEWLINE_U pilot epizodi, vidjev\xc5\xa1i uni\xc5\xa1teno skladi\xc5\xa1te, Jax ka\xc5\xbee Clayju: "Nije lako biti kralj", a Clay mu odgovara: "Zapamtit \xc4\x87e\xc5\xa1 to", \xc5\xa1to umnogome podsje\xc4\x87a na Hamleta. U nekoliko epizoda agent Stahl Jaxa naziva princom, poput Hamleta kojeg se u djelu \xc4\x8desto naziva kraljevi\xc4\x87em. Tako\xc4\x91er, Clay spominje da Jaxa "progoni duh vlastitog oca". Postoji i nekoliko referenci gdje se aludira na Claya kao kralja a Gemmu kao kraljicu. Tijekom jedne epizode u Gemminoj bolni\xc4\x8dkoj sobi se nalazi televizor koji prikazuje film Kralj i ja._NEWLINE_Tijekom zadnje epizode tre\xc4\x87e sezone, implicira se da Clay i Gemma stoje iza smrti Johna Tellera, odra\xc5\xbeavaju\xc4\x87i tako kralja Klaudija i kraljicu Gertrudu koji su sudjelovali u umorstvu Hamletova oca, danskog kralja.\n_START_SECTION_\nSnimanje\n_START_PARAGRAPH_\nSinovi anarhije snimali su se na kalifornijskoj adresi Occidental Studios Stage 5A u sjevernom Hollywoodu. Ve\xc4\x87ina seta nalazila se tamo - auto radiona s prostorijama kluba, Jaxova ku\xc4\x87a i bolnica sv. Thomasa. Te prostorije koristili su i scenaristi za pisanje scenarija te su neki njeni dijelovi preure\xc4\x91eni da izgledaju kao lokalna policijska postaja. Scene na otvorenom snimale su se na podru\xc4\x8dju Sun Valleyja and Tujunge. Unutarnje i vanjske scene iz tre\xc4\x87e sezone gdje se radnja zbiva u Irskoj, snimljene su u Ocidental studiju i okolnim podru\xc4\x8djima.\n_START_SECTION_\nPrijem kod kritike\n_START_PARAGRAPH_\nU prvoj sezoni kritika je bila podijeljena. Matthew Gilbert iz The Boston Globe rekao je: "Prva sezona ima pravi potencijal". Gina Bellafante iz New York Timesa pozitivnim je ocijenila visoke gluma\xc4\x8dke sposobnosti filmske postave, posebice Katey Sagal koja je portretirala Gemmu. Brian Lowry iz Varietyja dao je mje\xc5\xa1ovit osvrt, dive\xc4\x87i se Sutterovom stvaranju kluba i grada Charminga, ali serija u ranijim epizodama nema smjer._NEWLINE_U drugoj sezoni seriji je porasao broj pozitivnih recenzija. Maureen Ryan, pi\xc5\xa1u\xc4\x87i za Chicago Tribune, nazvala je drugu sezonu "zanosnom" te je pohvalila izvedbe Rona Perlmana i Katey Sagal. Stuart Levine iz Varietyja je izjavio da je nova sezona: "uvjerljiva", daju\xc4\x87i komplimente gluma\xc4\x8dkim vje\xc5\xa1tinama Perlmana, Sagal, Hunnama and Siffa. Recezent James Poniewozik je u magazinu TIME izvedbu Katey Sagal nazvao "razorno sna\xc5\xbenom", a seriju je uvrstio na svoj popis "Top 10 Shows of 2009"._NEWLINE_Sinovi anarhije nominirani su 2010. godine za nagradu TCA Awards. Tako\xc4\x91er, Katey Sagal je nominirana za pojedina\xc4\x8dnu nagradu za najbolju glavnu \xc5\xbeensku ulogu._NEWLINE_James Poniewozik je premijeru tre\xc4\x87e sezone opisao rije\xc4\x8dima "oduzima dah" te je pohvalio izvedbu Katey Sagal s Halom Holbrookom. Kasnije je izjavio da je nestanak Abela pomogao da se serija vrati na sredi\xc5\xa1nji problem. Ken Tucker iz Entertainment Weekly sla\xc5\xbee se da su scene glumaca Holbrook i Sagal "prekrasne" te je pozvao Stephena Kinga da portretira Bachmana. Tako\xc4\x91er je komentirao da serija dobro obra\xc4\x91uje teme vezane uz odanost obitelji. Maureen Ryan napisao je upitna vjerodostojnost pri\xc4\x8de Hectora Salazara u seriji uz napomenu da je bio inferioran ostalim negativcima kao \xc5\xa1to su Stahl, Zobelle i Weston. Me\xc4\x91utim, pohvalio je glumu Ally Walker, uspore\xc4\x91uju\xc4\x87i njezin lik s likom Vic Mackey u filmu \xc5\xa0tit. Kriti\xc4\x8dar Alan Sepinwall rekao je kako je tre\xc4\x87a sezona "zanimljiva, ali neravnomjerna".'